Σταύρος Ποσκώτης

Ο Σταύρος Ποσκώτης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας.

Βιογραφικά στοιχεία 
Ο Σταύρος Ποσκώτης γεννήθηκε στη Λάρνακα στις 17 Δεκεμβρίου 1921. Ομιλούσε, πέρα από την ελληνική, την αγγλική γλώσσα. Εργάστηκε ως ιδιωτικός και ως δημόσιος υπάλληλος.

Απεβίωσε στις 16 Ιανουαρίου 1992.

Πολιτική διαδρομή 
Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λάρνακας με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 με την Προοδευτική Παράταξη για την Β΄ Κοινοβουλευτική Περίοδο. 

Το 1976 υπήρξε ιδρυτικό μέλος της Δημοκρατικής Παράταξης (μετέπειτα ΔΗΚΟ). Επανεξελέγη βουλευτής στις Βουλευτικές εκλογές 1976 με τη Δημοκρατική Παράταξη για την Γ΄ Κοινοβουλευτική Περίοδο. Την περίοδο 1978-1988 διετέλεσε γενικός γραμματέας του ΔΗΚΟ.

Παραπομπές

Πηγές 

Βουλευτές εκλεγμένοι με το Δημοκρατικό Κόμμα
Βουλευτές Λάρνακας
Βουλευτές εκλεγμένοι με το Πατριωτικό Μέτωπο
Βουλευτές εκλεγμένοι με την Προοδευτική Παράταξη
Βουλευτές Α΄ Κοινοβουλευτικής Περιόδου (Κύπρος)
Βουλευτές Β΄ Κοινοβουλευτικής Περιόδου (Κύπρος)
Βουλευτές Γ΄ Κοινοβουλευτικής Περιόδου (Κύπρος)